KOMISSION DIREKTIIVI,
annettu 19 päivänä joulukuuta 1989,
määrittelemisestä direktiivin 88/379/ETY 6 artiklan mukaisesti niiden valmisteiden luokat, joiden pakkausten sulkimien on oltava lapsille turvallisia ja joiden pakkauksissa on oltava näkövammaisille tarkoitettu vaaratunnus (90/35/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vaarallisten valmisteiden luokitusta, pakkaamisesta ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä kesäkuuta 1988 annetun neuvoston direktiivin 88/379/ETY(1), sellaisena kuin se on viimeksi muutettuna direktiivillä 89/178/ETY(2), ja erityisesti sen 6 artiklan 3 kohdan,
sekä katsoo, että
direktiivin 88/379/ETY 6 artiklan 2 kohdan mukaisesti astioissa, jotka sisältävät vaarallisia valmisteita, jotka kuuluvat tiettyihin vaarallisuusluokkiin ja joita tarjotaan tai myydään yleisölle, on oltava lapsille turvalliset sulkimet ja niissä on oltava näkövammaisille tarkoitettu vaaratunnus; 6 artiklan 3 kohdan mukaisesti niiden vaarallisten valmisteiden luokat, joiden pakkauksissa on oltava edellä tarkoitetut apuvälineet, on määritelty neuvoston direktiivin 67/548/ETY(3) 21 artiklassa säädetyn menettelyn mukaisesti, sellaisena kuin se on viimeksi muutettuna direktiivillä 88/490/ETY(4),
kaikenlaisia lapsille riittävän turvallisia pakkauksia, erityisesti niitä, jotka on määritelty kansainvälisillä standardeilla, voidaan pitää pakkauksina, jotka on varustettu lapsille turvallisilla sulkimilla, ja
tämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaisia,
ON ANTANUT TÄMÄN DIREKTIIVIN:
1 artikla
Kaiken kokoiset astiat, jotka sisältävät direktiivin 88/379/ETY 7 artiklan mukaan erittäin myrkyllisiksi, myrkyllisiksi tai syövyttäviksi merkittäviä yleisölle tarjottavia tai myytäviä valmisteita ja sen 3 artiklassa määriteltyjen ehtojen mukaan on varustettava lapsille turvallisilla sulkimilla ja näkövammaisille tarkoitetulla vaaratunnuksella.
Näiden sulkimien ja varoitusten on oltava yhdenmukaisia direktiivin 67/548/ETY liitteessä IX olevien A ja B osan eritelmien kanssa.
2 artikla
Kaiken kokoiset astiat, jotka sisältävät direktiivin 88/379/ETY 7 artiklan mukaan haitallisiksi, erittäin helposti syttyviksi tai helposti syttyviksi merkittäviä yleisölle tarjottavia tai myytäviä valmisteita ja sen 3 artiklassa määriteltyjen ehtojen mukaisesti on varustettava näkövammaisille tarkoitetulla vaaratunnuksella.
Tämän varoituksen on oltava yhdenmukainen direktiivin 67/548/ETY liitteessä IX olevan B osan eritelmien kanssa.
3 artikla
Jäsenvaltioiden on annettava ja julkaistava 31 päivään joulukuuta 1990 mennessä tämän direktiivin noudattamisen edellyttämät säännökset ja niiden on ilmoitettava tästä komissiolle viipymättä.
Niiden on sovellettava näitä säännöksiä viimeistään 10 päivästä kesäkuuta 1991 alkaen.
4 artikla
Tämä direktiivi on osoitettu kaikille jäsenvaltioille.
Tehty Brysselissä 19 päivänä joulukuuta 1989.